
Бачковският манастир е най-старата българска обител, запазила, макар 
и с много промени, своя старинен характер. Тази и особеност, както и об- 
стоятелството, че за нейното съграждане притежаваме едно от най-старите 
писмени сведения, я правят особено ценна за науката. Основният въпрос, 
който преди всичко е занимавал учените, е най-старата манастирска сграда, 
т. нар. Костница, изградена от Григорий Пакуриани. Но не по-малък ин- 
терес будят и останалите сгради и по-специално двете църкви, намиращи 
се в южния манастирски двор. Те също са проучвани от редица изследо- 
ватели, чиито тълкувания са противоречиви. В настоящата статия, като 
се основаваме на нови данни, ще се опитаме да им дадем едно ново, по- 
правилно тълкувание. 

Първите описания за живота на манастира ни дават западните пътешест- 
веници. В самото начало на XVII в. (1706) французинът Пол Люка! 
между сведенията за местоположението на манастира, културата и гостопри- 
емството на монасите говори за преустройството на входната врата. Според 
Люка вратата е била възобновена така, както е била по времето на импе- 
ратор Алексий Комнин (погрешно наречен Маврикий), чийто лик се виждал 
на много места в манастира. Сведенията на Дриш,? минал оттук през 1720 r., 
са много оскъдни и не могат да ни дадат по-сериозни опорни точки за тъл- 
кувания. Много по-ценна е една друга бележка, оставена от ерусалимския 
патриарх Хрисант. Тя произхожда също от 1720 г., когато Хрисант е бил 
на посещение в Бачковския манастир, и гласи: „В манастира се намира 
и друг храм — Свети архангели, както казват, дело на самодържеца 
Алексий Комнин.“ 

По-задълбочените научни изследвания започват едва в първите го- 
дини на ХХ B., когато Луи [erà открива Букурещкото копие на Паку- 
риановия устав. В тълкуването си на този ценен документ между другото 
Пети споменава, че от трите църкви, издигнати от основателя в ограде- 

ната площ на манастира, главната църква била наименована на Възне- 
сение Богородично, име, което тя е запазила и До днес; едната от остана- 
лите две църкви била посветена на Свети Иван Предтеча, а другата на 
Свети Георги, воина — мъченика = 

Първото археологическо проучване на манастира извършва Иордан 
Иванов.” След кратко описание на съборната църква той казва, че към 
западната и стена е долепена втора, по-малка църква, посветена на Свети 
архангели. Тя няма приземие и се издига върху масивни стълбове. Градив- 
ният й материал и техника на строеж издават една по-стара епоха, пред- 
хождаща датата на съборната църква. Обяснение на това странно раз- 
положение Иванов вижда в предположението, че поради по-голямата си 
яркост църквата „Св. архангели“ е преживяла разрушението на първата — 
Пакуриановата съборна църква. Потвърждение на това Иванов вижда 
в познатата ни вече бележка на патриарх Х рисант. 

Тъкмо обратното становище застъпва Макс Цимерман. В един за- 
дълбочен архитектурен анализ този автор, след като разглежда тектони- 
ката на двете въпросни църкви, смята, че по-стара е сегашната съборна 
църква. Доводи за това си тълкувание той не дава, но прави едно твърде 
интересно заключение, което никой от следващите изследвачи не подема. 
Според Цимерман долният етаж на църквата „Св. архангели“ представ- 
лява един вид коридор, който се е свързвал със западното крило на ма- 
настирските сгради. Как е станала тази връзка, той не казва, а констатира, 
че впоследствие крайните стълбове са съборени, като е съборено и самото 
крило, с което коридорът е бил свързан. 

Цимерман допълва тълкуванието си с няколко чертежа, които добре 
онагледяват пространствените форми на двете църкви, но не отделят стро- 
ителните периоди. Така както са представени чертежите, следва да раз- 
бираме, че целият долен „етаж“ на „Св. архангели“ е граден отведнъж. 

По-сетнешните изследователи отново се връщат към тезата на Иордан 
Иванов. Така например през 1920 г. А. Грабар? стига до извода, че цър- 
квата „Св. архангели“ принадлежи на така наречените надвратни църкви, 
или „насенях“. Типичното в тези сгради е, че те са построени върху високи 
стълбове, свързани помежду си със система от сводове, образуващи особен 
вид галерия. Тази галерия продължава още по на запад, като съединява 
църквата с някаква надвратна постройка или кула. Ако се съди по голя- 
мата дебелина на крайните западни стълбове, може да се предполага, че 
по-вероятно е тук да е имало кула. : 

Горният етаж, т. е. същинската църква е малко по-тясна от носещата 
я галерия. Гака от двете страни на надлъжните стени се образува по един 
доста широк отстъп. По план църквата „Св. архангели“ отчасти наподо- 

бява Боянската църква. По-богато оформен е куполният й барабан, раз- 
нообразен с поредица от полукръгли ниши и венец от тухлен орнамент. 
Въз основа на конструкцията и стиловите особености църквата „Св. ар- 
хангели“ може да се датира не по-късно ОТ ХІУ в. | 

Това становище на Грабар, който пръв след Цимерман отново под- 
държа първичността на малката църква „Св. архангели“, се подема от 
всички по-следващи изследователи. Така В. Иванова“ още в 1929 г. се 
присъединява към старата теза, като определено критикува Цимерман. 
Ив. Гошев? също е на мнение, че по-стара е малката църква, но той 
прави много интересен извод ОТНОСНО датата и името на съборната църква. 

Като се основава на една бележка, писана по време на йеромонах 
Даниил", за който се знае, че бил един от възстановителите на мана- 
стира, Гошев стига до заключението, че изграждането на новата, сегаш- 
ната съборна църква, ще да е станало в края на XVI столетие. 

Тогава именно тя е била преименувана Света Троица. 

Опит да даде оригинално тълкувание на данните, изложени от Ив 
Гошев, прави Ст. Станимиров“. Като приема безусловно, че първоначално 
е изградена църквата „Св. архангели“, този автор се стреми да намери при- 
чината, която е наложила издигането на съборната църква. Според него 
обстоятелството, че малката църквица е останала непокътната, е залог 
че голямата, Пакуриановата, църква не е била разрушена нито от тур- 
ците, нито от пожар или земетресение. Единственото съображение за из- 
дигането на новия храм е желанието на монасите да се сдобият с нов, по- 
голям храм. По-определено Станимиров си представлява нещата така: 
след като подир пет века, т. е. от 1083 до 1572 г. църковната сграда започ- 
нала да се руши, братството измолило от патриарх Еремия разрешение 
да си построи нов храм, като предварително съзнателно събори стария 
и вече негоден Пакурланов храм. Обаче получаването на разрешение било 
трудна задача, тъй като Бачковският манастир, като автономна обител, 
не бил подчинен нито на цариградския патриарх, нито на пловдивския 
епископ. 

Извън тези писмени сведения Станимиров вижда подкрепа за своята 
теза в един грузински надпис, издълбан върху железния кръст, увенчаващ 
купола на съборната църква. „Ако, казва той, този кръст е действително 
от преди XV B., то поставянето му върху новата църква е могло да стане 
само като монасите сами са съборили църквата и са преупотребили ори- 
гиналния кръст, който несъмнено е имал някакво свято значение за тях.“ 

По-задълбочен архитектурен анализ ни дава Н. Мавродинов в два 
от своите трудове. В първата си работа!? той отчасти преповтаря позна- 


в В Иванова. Стари църкви и манастири В българските земи. — ГНМ, IV 

и Ст Станимиров. Бачковският манастир през ХУ в. — ИИД, XIV—XV в 
с. 125--136. га 

тите вече описания и тълкувания на ранните изследвачи. Във втория си 
труд обаче Мавродинов прибавя някои нови тълкувания и обяснения. Гака 

например според него поставянето на по-малката църква върху високи 

стълбове е похват, познат в не една манастирска църква. Причината на 

това издигане на храмовете, посветени на архангелите, се обяснява с 00- 

стоятелството, че като пазители на манастирите тези небесни сили бдели 

отвисоко над светите обители. В опита си да датира паметника Мавродинов 

се позовава освен на познатата вече бележка на патриарх Хрисант от 1720 г. 

и на още един аргумент, а именно, че на крайния югозападен стълб, носещ 

притвора на църквата, Захари Зограф е изписал образа на Алексий Ком- 

нин. Въз основа на тези предпоставки Мавродинов допуска, че църквата 

на архангелите, както и трапезарията и част от северното крило на мана- 

стирските сгради са построени малко след смъртта на основателя им Гри- 
горий Пакуриан, т. е. 1083 г. Като най-приемлива възможност тяхното 
издигане може да се свърже с пребиванието на Алексий Комнин в окол- 
ностите на Пловдив през 1089 и 1091 г. Главният майстор обаче на тази сгра- 
да не е нито грузинец, нито цариградчанин, защото той е построил църквата 
във форми, чужди на цариградската архитектура. Тук следва да се отбе- 
лежи, че този стилов анализ на църквата „Св. архангели“ не се съгласува 
напълно с по-старото становище на Мавродинов, който първоначално 
твърди, че в купола на същата църква се долавя „далечно цариградско 
влияние, което южната българска архитектурна област е търпяла, навярно 
от съседството си с цариградската, и което обаче не е изменило нейните 
форми“. По-определено този автор си противоречи в названието на Mbp- 
ковната сграда.Докато във втората книга, където по-цялостно е разгледан 
този паметник, църквата „Св. архангели“ се нарича постоянно параклис, 
то само няколко страници преди това изрично е казано, че параклисите 
нямат куполи. 

През 1957 г. при копаене на дренаж около съборната църква се поя- 
вяват следите на по-стара църква. Новооткритите останки са проучени от 
Кр. Миятев!*, който, основавайки се на тях, се стреми да допълни някои 
неясноти на предишните изследвачи. Гака например, макар че от по-ста- 
рата църква е открита една твърде малка част, Миятев допуска, че първата 
църква е била кръстокуполна, трикорабна, увенчана с купол, носен от ба- 
рабан. На изток е имала три апсиди, а двата края на напречния кораб 
са завършвали с по един певник. Градежът й — смесена зидария, споена 
с бял варов разтвор, при което някои тухли са пригодени за иззидане на 
вградени полуколонки, дава основание на Миятев да търси сходство с 
костницата. Като се опира на това сходство и на писмените сведения, той. 
приема, че новоразкритите стени са останки от Пакуриановата църква 
от 1083г.И въпреки че данните са твърде ограничени, той смята въз основа 
на вградените полуколони, че тя е била от грузински тип. 15 Тази църква, 
твърди по-късно Миятев, е просъществувала докъм края на ХУІ в. ие 


13 Н. Мавродинов. Старобългарско изкуство XII—XIII в., с. 23. 
м Кр. Миятев. Една важна находка в Бачковския манастир. — MAN, ХХІ, 


с. 316—321. 
15 Кр. Миятев. Архитектурата в Средновековна България. C., 1966, с. 192 и 193. 

Обр. Г. План: а двете църкви „Св. Богородица“ и „Св. архангели“ 


стояла в близко съседство с изградената през ХИ в. църква „Св. архангели“, 
която поради по-особеното си положение е била повдигната на високи стъл- 
бове.18 По концепция тази църква представлява едно съкращение на EHO- 
корабните куполни църкви със стегнат кръст. По-определено тя приличала 
на църквата на Асеновата крепост, и то поради своята двуетажност и по 
звънарничната кула. Куполният барабан е богато украсен с двадесет арки 
(авторът тук смесва понятието арка с полукръгла ниша), а надлъжните 
стени са разнообразени с по три псевдоконструктивни ниши. Сегашните 
прозорци са отворени по-късно. 

Както проличава от направения преглед, тезите на досегашните автори 
се обединяват около двете алтернативи. От една страна, се нареждат бол- 
ииинството автори, поддържащи първичността на църквата „Св. архангели“, | 
а, от друга, М. Цимерман заедно с Н. П. Цапенко застъпват обратното ста- 
новище. 

При това раздвояване на становищата с основание можем да се запитаме: 
коя от двете тези е права? Ако съдим по това, че болшинството автори при- 
веждат немалко доводи в полза на своята теза, докато Цимерман и Цапенко 
просто само споменават, че църквата „Св. архангели“ е по-късна, лесно 
бихме се съгласили в правотата на болшинството. За да се убедим кое ста- 
новище е право, ние извършихме лични проучвания, резултатите от които 
излагаме по-долу. 

Още при първия контакт с паметника се хвърля на очи странното из- 
кривяване на надлъжните оси на двете църкви и разкривеното, несиметрично 
разположение на главните носещи стълбове (обр. 1, 1 аи 2). Ние вече знаем, 
че някои автори се опитваха да обяснят това с едно особено съжителство 
на старата Пакурианова църква с църквата „Св. архангели“, но никой от 
тях не е счел за нужно да проучи по-отблизо характера на зидарията на 
двете допиращи се църкви. 


№ Кр. Миятев, Архитектурата..., с. 180. 

Обр. 2. Общ поглед на двете църкви от изток 


Един бегъл поглед в ъглите, образувани от двата крайни източни стълба 
на малката църква и западната стена на съборната църква (обр. З и 4), 
дава основание да се предположи, че по-стара е малката църква. Действи- 
телно, погледнато отвън, се вижда ясно как зидарията на съборната църква 
се долепва и обхваща масива на долния етаж на двуетажната църква. Този 
белег, който по принцип е доказателство за първичността на църквата 
„Св. архангели“, се подкрепя и от още един белег. Това е една малка и сляпа 
ниша, разнообразяваща южната част на апсидата на същата църква (обр. 5). 
Обстоятелството, че лицето на апсидата е разчленено, дава също така осно- 
вание да се предполага, че тя е била първоначално изцяло видима, т. е. 
че малката църква е първична. 

Ако обаче задълбочим наблюденията си, ще стигнем до други изводи. 
Нека най-напред надникнем в гнездото, оставено от една от гредите, слу- 
жещи за скеле по време на строежа (обр. 3). Тя се намира в масива на юго- 
източния стълб на двуетажната църква на 1,50 м височина от нивото на 
днешния двор и 1,95 м от прага на западната врата на съборната църква. 
Точно в тази кухина ясно личат няколко реда тухли, органично свързани 
с масива на съборната църква. Наклоненото им положение от изток към 
запад, както и обстоятелството, че челата на всички тухли не са гладки, 
а очукани, показва, че тук имаме работа с една впоследствие отсечена тух- 
лена арка, органично свързана с масива на съборната църква. 

За по-късното изграждане на двуетажната църква е показателно също 
цялото устройство на нейната апсида. Именно наличието на една само ниша 

по външното й лице е доказателство, че тя не е била изцяло видима. Ако 
наистина при построяването си е била изцяло покрита, то непременно 
нейното външно лице би следвало да бъде разнообразено, Но не с една само 
ниша, и то поставена ексцентрично, а с три или пет. 

Трети важен аргумент, който идва да допълни това заключение, е 
разширението на южната фасада на горния етаж. Не е трудно Да се за- 
бележи, че долната половина на крайния източен пиластър е значително 
по-широка от горната (обр. 1 и 6). Този факт не е случайно явление нито 
небрежна грешка на строителите. Това увеличение спрямо нормалната 
ширина на горния пиластър е наложило да се запълни кухината, която 
би се образувала между новоизградената църква „Св. архангели“ 
и западната стена на по-старата съборна църква. Обратното явление се по- 
лучава от северната допирна точка. Тук все поради късото долепване между 
двете сгради североизточният ъгъл на втория етаж захапва покрива на съ- 
борната църква в горната му част (обр. 1 а и п. 

По-късното прилепване на двуетажната църква към съществуващия 
съборен храм личи още от факта, че апсидата на горната църква няма и 
въобще не е имала прозорчета. Ако тук действително е имало прозорчета, 
то според както показва практиката, тяхното по-късно запушване не би 


запълнило цялата дебелина на апсидната стена и въобще би оставило пук- 
натини по мазилката. 


Ира кана 


Обр. 3. Допиране на югоизточния стълб на „Св. архангели“ до днешната стена 
на „Св. Богородица“ 

Обр. 4. Допиране на североизточния стълб на „Св. 
архангели“ до западната стена на „Св. Богородица“ 


Но най-убедително звучат данните от долепването на по-грубата зи- 
дария на стълбовете на „Св. архангели“ към западната стена на „Св. Бого- 
родица“. Така например в сондажа, направен в северния ъгъл (обр. 8), 
отчетливо се вижда как по-късният хоросан, спойващ стълба на „Св. ар- 
хангели“, се долепва до гладкото лице, получено от извадения облицо- 
въчен блок от западното лице на „Св. Богородица“ (обр. 9). Същото явление 
се наблюдава и по цялата плоскост на допиране на южния стълб. Несъмнено 
това изкъртване на облицовъчните блокове е направено, за да се получи 
по-добра връзка между новия и стария градеж. 

Накрая трябва да припомним и установеното канонично правило, 
според което продължаването на църквите не става на запад от осветеното 
място, т. е. олтара. Типичен пример в това отношение имаме при разши- 

ряването на Боянската църква, където пристроената от Калоян двуетажна 
църква е долепена на запад от първоначалната сграда. 

От всичко казано дотук става безспорно ясно, че църквата „Св. архан- 
гели“ е по-късна от съборната църква и е долепена впоследствие до нея. 

След установяването на относителната хронология между двете манастир - 
ски църкви можем вече, подкрепени от верни данни, да разгледаме тяхната 
тектоника. Днешната съборна църква, носеща името на света Богородица, 
представлява трикорабна кръстокуполна църква, напречният кораб 
на която завършва с един полукръгъл певник, а на източната страна се 
издигат три апсиди. Средната, по-голямата, апсида е петстенна, а странич- 
ните — тристенни. Куполът се носи от четири масивни стълба, изтеглени 
Олизо до външната стена по начин да се образува широко подкуполно про- 
странство. Притворът в долната си част е едноделен, докато покритието му 
се състои от два странични полуцилиндрични свода, между които се издига 
сляп купол. Преди идването на турците, когато християните свободно 
издигат храмовете си, този църковен тип се отличава със силно извисените 
си пропорции. По време на робството обаче в редките случаи, когато тур- 
ците допускат да се изграждат манастирски кръстокуполни църкви, тези 
сгради не са така извисени, както преди. 

Точно такава е и съборната църква в Бачковския манастир. Трома- 
востта на тази сграда се подсилва още повече и от опростеното оформяване 
на покривната плоскост. В нашата църква за разлика от класическото 


Обр. 5. Декоративна ниша на апсидата на „Св. архангели“ 

Обр. 6. Югоизточен пиластър на етажа на „Св. архангели“ 


очертаване на кръстните рамена на покрива се образува един обединен 
двускатен покрив, над който се издава прекомерно широк куполен бара- 
бан (обр. 2). Двускатен е също и покривът над притвора, под който около 
слепия купол е вместено скривалище.!? Опростено е и оформяването на 
покрива на двата края на източната стена. Тук покривните плоскости са 
наведени не към север и юг, а към изток. Така вследствие тяхното пони- 
жаване се очертава поне източният завършек на средния кораб. 

Външната украса на съборната църква е твърде скромна. Скромно 
са третирани преди всичко стените. Те не са раздвижени от никакви пила- 
стри, лизени или слепи ниши. Единственото разнообразие идва от двата 
реда прозорци, опасващи цялата сграда. Прозорците са сравнително малки 
и добре пропорционирани с общата стенна площ. Повече живот внасят OCO- 


17 Скривалища в църковните сгради се срещат често по време на турското владичество. 
Пример имаме в църквата на Рилския манастир. 


Бала ЛАМА зали лат ада бд 

Обр. 7. Врязване на североизточния ъгъл на „Св. 
архангели“ в западната стена на „Св. Богородица“ 


бените люнети, увенчаващи долния прозоречен ред. Тези люнети са очер- 
тани с червени тухли, които ярко изпъкват на белия цвят на варовиковите 
блокчета. Тухлите следват надпрозоречните арки, като долната арка е 
плоска и е съставена само от варовикови блокчета. Горната, чието пред- 
назначение е да облекчи товара над долната, е полукръгла. Тя е разнообразе- 
на с по-четири двойни тухли, редуващи се с варовикови блокчета. С пло- 
ски арки са засводени и каменните арки и над вратите на притвора и наоса. 

Този похват на засводяване на стенните отвори е мюсюлмански. У нас 
той е разпространен в редица светски и духовни турски сгради от края на 
ХҮІ в: докъм края на XVII в. Ето защо не е никак учудващо, че може да 
го срещнем дори и в една такава християнска обител, каквато е Бачков- 
ският манастир. Друг е характерът на куполната украса. Тук безспорно 
лъха споменът за заглъхващата християнска традиция. Външната част 
на подкуполния барабан е съставена от дванадесет плоски аркирани ниши, 

Обр. 8. Сондаж в ъгъла между североизточния стълб 
на „Св. архангели“ и западната стена 
на „Св. Богородица“ 


във всяка от които се отваря по един доста строен прозорец. Ръбовете между 
нишите са оформени като вградени полуколонки. На колонките стъпват 
венец от арки, който носи обединяващ подпокривен корниз. 

Барабанът е изграден според старата византийска традиция — с ре- 
дуващи се по един ред бигорни блокове и тухли. По същия начин са офор- 
мени и ъгловите му колонки. По всяка вероятност подобно ще да е изглеж- 
дал и портикът пред западната врата на църквата. Двата покрива, предхож- 
дащи сега страничните врати на притвора, са Долепени по-късно. 

Архитектурната концепция на църквата „Св. архангели“ се отличава 
значително от тази на съборната. Преди всичко тя е двуетажна, а наосът 
ù е еднопространствен (обр. 16). Тази странна комбинация на църковна 
сграда, издигната върху високи устои, която редица автори се опитват да 
причислят към различни разновидности на двуетажни църкви, има свое 
твърде просто обяснение: новата църква, която се долепва пред главната 

Обр. 9. Сондаж в ъгъла между североизточния стълб на „Св. архангели“ и западната 
стена на „Св. Богородица“. Детайл 


врата на старата, трябва така да се построи, че вратата на старата църква 
да остане открита. Единственият начин да се постигне това е новата сграда 
да се повдигне върху стълбове, разположени от двете страни на вратата. 
Върху тази висока площадка ляга еднокорабна едноапсидна куполна 
църква без притвор. Тя представлява едно силно опростяване на кръсто- 
куполния тип, при който стълбовете, които носят купола, се свеждат 
до обикновени стенни пиластри, а междураменните пространства — до че- 
тири малки ниши, издълбани в дебелината на надлъжните стени. По този 
начин се образува един вид кръстокуполна църква от така наречения 
съкратен тип, т. е. без предапсидно пространство. При това положение 
двата надлъжни полуцилиндрични свода са еднакво дълги, като източният 
достига до апсидата, а напречните се свеждат до обикновени арки над 
централните ниши (обр. 10). Така образуваният кръст — със силно изтег- 
лени надлъжни рамена, се очертава на покрива посредством четири три- 
ъгълни фронтони (обр. 11). В тяхното пресичане върху подкуполен квад- 
рат се издига добре пропорциониран кръгъл барабан. Барабанът е разно- 
образен с осем полукръгли ниши, редуващи се с тесни и високи прозорци. 

Както се вижда, плановото устройство на „Св. архангели“ се отделя 
съществено от по-рационалния и в култово отношение по-правилен план 
на църквите от предтурския период. Най-добре това различие изпъква 

мъже 


Обр. 10. Надлъжен разрез през „Св. архангели“ 


в устройството на олтара и, по-точно казано, в липсата на каквато и да е 
масивна (градена или каменна) преграда. 

Известно е, че през ХП и ХІУ в. олтарните помещения на кръстовидните 
църквис незапълнени междурамия имат междинни стени,чиито западни кран- 
ща образуват два квадратни стълба. В случаите, когато олтарът е еднопрост- 
ранствен,като например в Бачковската костница, са били поставени мраморни 
прегради. През турския период тези прегради се заменят с дървен иконо- 
стас, чиято форма и канонично съдържание претърпява известни промени.18 


18 По този въпрос вж. А. Grabar. Deux notes sur l’histoire de | сопо азе d’après 
des monuments де Yougoslavie.—- Зборник радови, Византолошког института, кн. 7, Београд, 

Обр. 11. „Св. архангели“. Северно лице 


Във връзка с олтарно устройство трябва да отбележим, че след XV 
и XVI B. умивалната ниша B новопостроените църкви се свързва с вграден 
в стената канал, който отвежда водата от измиването на църковните ут- 
вари в земята.!? 

Страничните фасади са разчленени с по четири пиластра, свързани 
помежду си с арки. Така се получават три еднакво високи ниши. Един 
корниз от косо изсечени бигорни блокове увенчава надлъжните стени. 
В средата си той прекъсва, за да остави място на фронтоните, бележещи 
крилата на напречния кораб. В същност тези крила са атрофирани и, както 
вече казахме, се свеждат до обикновени ниши в дебелината на стената. 
Четирите прозорчета не са разширявани впоследствие, а принадлежат на 
първоначалния градеж .2 Това най-добре се вижда от хоросанния отпечатък 
върху дървените рамки на прозорците. 

Строителната техника е различна за двата етажа. В долния етаж гра- 
дежът е от ломени камъни, слагани безредно, нещо, което най-добре личи 
при североизточния стълб, който е доста неправилен (обр. 4). В горния етаж 


1961, с. 13—22; Ст. Бояджиев. Църквата на Свети Иван Предтеча в Асеновград. — 


Известия на музеите, кн. 1, С., 1972 

19 Срв. Ст. Бояджиев. Църквата „Седемте престола“ в Научно мотиви- 
раното предложение за обявяване на тази църква за паметник на културата. Цикло- 
стилен печат в архива на НИПК. 

20 Срв. Кр. Миятев. Архитектурата в средновековна България, с. 180. 

лицевата зидария е съставена от следващи се редове от бигорови блокчета 
и тухлени пояси. 

В първоначалния си вид църквата „Св. архангели“ не е имала притвор 
(обр. 12). Пред нейната врата се е образувала открита площадка, носена от 
крайните западни стълбове. Тези стълбове не стоят в ос с останалите, нито 
пък са разположени на еднаква ширина, както тях. Този на вид дребен 
факт, на който досегашните изследвачи не са обърнали достатъчно внимание, 

Обр. 12. Графична реставрация на първичния вид на „Св. архангели“ 

Обр. 13. Крайни западни стълбове на „Св. архангели“. 
Гредоред на дървената площадка 


е от голямо значение не само за обяснението на църквата, но и за изследва- 
нето на редица основни въпроси на манастира като комплекс. 

И наистина един поглед върху плана на сградата (обр. | а) е достатъ- 
чен да ни убеди, че двата задни стълба не само че не стоят в ос с останалите, 
но не са свързани с арки с тях. Вместо върху масивен свод площадката 
пред църковната врата се носи от дървен (обр. 12) гредоред. Така западната 
част на църквата, поне в конструктивно отношение, стои изолирана от OCTA- 
налата сграда. На какво се дължи това положение, можем лесно да си обяс- 
ним, ако се вгледаме в квадратното сечение на западните стълбове, чиито 
два срещуположни ъгъла са хлътнали. Чрез тази си специфика западните 
стълбове се отделят и в стилово отношение. Явно е следователно, че те при- 
надлежат на една друга сграда, нямаща нищо общо с църквата „Св. архан- 
гели“. Потвърждение на този извод ни дава също и структурата на тяхната 

а 


Обр. 14. Следи от стенописи по източното лице на крайния 
западен стълб на „Св. архангели“ 


зидария. За разлика от останалите части на църквата двата западни стълба 
са изградени от смесена зидария от три реда тухли, редуващи се с бигорови 
блокове (обр. 12). За спойка е използуван хоросан, богато наситен с едро 
счукани тухли. Тази разлика в структурата е особено показателна при 
северозападния стълб, където между двата. градежа - с червен хоросан 
и кал, личи ясно очертана фуга (обр. 14). Фугата започва от малката арка 
на северната стена и се губи на височината на бигоровия корниз, т. е. малко 
над дъсчения под. От своя страна обстоятелството, че във фугата между 
двете зидарии е запазена стенопис, покриващ западните стълбове, е без- 
спорно доказателство за първоначалността на тези стълбове (обр. 4). 
Въз основа на всички изнесени данни относителната хронология на 
строежите в църковния двор на Бачковския манастир добива следния вид. 


7 Родопски сборник, т. Ш 

Най-напред е построена една монументална сграда, от която днес са оста- 
нали само два от нейните стълбове. Тя е заемала западната част от днешния 
манастирски двор, а може би се е простирала под намиращото се там IIO- 
късно изградено жилищно крило. Докато тя е била в добро състояние, 
на изток от нея Пакуриани построил своята съборна църква, която през 
1604 г. била заместена от настоящата. Малко по-късно, вероятно през вто- 
рата половина на ХУП в., към последната бива прилепена църквата „Св. ар- 
хангели“. За изграждането й били използувани двата ранни стълба. Те слу- 
жили като подпора на една дървена площадка, простираща се пред цър- 
ковната врата. Вероятно около 1841 г. от север и юг издигнали по една 
стена. Северната стена почивала върху една арка, закрепена в подножието 
на северния стълб и североизточния устой на църквата. Петите на южната 
арка стъпвали на нивото на пода и на горния ръб на южния стълб. Така 
бил създаден своеобразен притвор с масивно покритие и широк отвор към 
запад. 

При свързването на дървената площадка е интересно да се установи: 
откъде е била достъпна църквата? Днешната двураменна дървена стълба, 
която е вместена между стълбовете, е прерязала оригиналния под. Ясно е 
следователно, че не тук трябва да се търси мястото на първоначалната стъл- 
ба. От една стара снимка, публикувана от Йордан Иванов и Цимерман 
(обр. 15), се вижда, че към 1910 г. стълбата е била облегната в средата на 
западната фасада. Височината, там, където тази стълба се залавя, не достига 
до площадката, а стои на около 0,60 м под нея. Това място, както се вижда 
от напоследък зазиданите дупки, е съвсем непригодно за стълба, извеждаща 
до горния етаж. Въобще цялото разположение на площадката е такова, че 
е мъчно допустимо тук да е имало външна дървена стълба. Гази предпо- 
ставка ни дава основание да приемем, че достъпът до църквата е ставал 
по хоризонтален мост, изхождащ от първия етаж на съвременните на църк- 
вата чардаци, опасващи западното крило (обр. 12). 

Както казахме, от запад, откъдето се е влизало, стена въобще не е 
имало. Това най-добре ни показват следите от стенописи (обр. 16), които 
са покривали свода и вътрешните лица на западните стълбове. Устроеният 
по този начин притвор — отначало, като открита дървена площадка, а 
после като полуоткрито помещение, чийто двускатен покрив според кано- 
ничните изисквания лежи малко по-ниско от главния покрив на църквата, 
показва по безспорен начин, че църквата „Св. архангели“ не е имала как- 
вато и да е кула. 

От изнесените дотук нови данни датировката на сградата в двора на 
Бачковския манастир значително се улеснява. Така например, като вземем 
пред вид един твърдо установен факт, а именно, че смесената зидария е 
с по три, четири, пет реда тухли в пояс, споени с варов разтвор, 
обилно смесен с едро счукани тухли, се датира най-късно от УІ— 
УП в.,?1 можем с голяма сигурност да твърдим, че на мястото на 
Бачковския манастир се е намирала ранновизантийска сграда. За живота 
на тази ранна сграда не притежаваме никакви сведения. Навярно към сре- 


154 Вотай тех. І’Апсіеппе église métropole de МезеБаг. — Вуғхапііпорива- 

Обр. 15. Състояние на притвора на „Св. архангели“ 
към 1900 г. 


дата на ХІ в. тази сграда (а може би тук се е намирал някой стар мана- 
стир) и удобната местност са дали основание на великия доместик Паку- 
риани, който притежавал толкова обширни земи, да избере точно това 
място, за да съгради обител за спасението на своята душа. Датирането 
на неговите строежи е безспорно. В 1083 г. тук изникват из основи първата 
съборна църква, жилищните сгради и Костницата. За спойка на новите 
сгради се използува бял хоросан, сигурен белег, който отличава Паку- 
риановия градеж от по-стария. 

Към края на XVI в. манастирът е претърпял сигурно разрушение. 
Най-вероятно това ще да са сторили турците по време на политиката на 
веронетърпимост, проведена от султан Селим Г. По-късно, в последните 
години на XVI B., манастирът се възражда и построява нова съборна църква. 

Обр. 16. Част от стенописите от 1841 г., покриващи 
притвора 


Дарител на този строеж е архонт Георги, чийто портрет ведно с този на сина 
му е изобразен в притвора на църквата. Този стенопис е точно датиран в 
1604 г., което предполага, че строежът е извършен в самия край на ХУІ в. 
Изглежда, че през целия ХУПв. в манастира не е имало големи строежи. 
През това време в средата на манастирския двор е стояла съборната църква, 
срещу главния вход на която са стърчали останки от най-старата сграда. 
Към края на ХУП в. пред съборната църква се издига двуетажната църква, 
посветена на архангелите. Опитът да се датира тази сграда, по бележката 
на патриарх Хрисант, не може да даде сигурни опорни точки, тъй като па- 
триархът споменава събития, на които той сам не е свидетел. Възможно 
е обаче патриарх Хрисант, като говори за старите строежи на Алексий 
Комнин, да има пред вид останките от най-старите манастирски сгради. 

Но ив този случай сведението не е точно, тъй като видяхме, че тези останки 
са от ранновизантийската епоха. 

В първоначалния си вид църквата „Св. архангели“ ебила изписана от- 
вътре, а вероятно стенописи е имало и от западната й фасада. Това ни по- 
казват следите от фрески, закрити от по-късно долепената зидария до се- 
верния пиластър на западната фасада. По стиловите си белези стенопи- 
сът от вътрешността на църквата може да се датира от средата на ХУП в. 

Последното преустройство, което църквата „Св. архангели“ е претър- 
пяла, е извършено малко преди 1841 г., т. е. годината на изписването на 
пристроения притвор. С широко отворен притвор и дъсчен мост, който я 
свързва с манастирските чардаци, църквата „Св. архангели“ е просъществу- 
вала до началото на нашия век, когато по неизвестни нам причини запад- 
ните пиластри на горния етаж на притвора са били разрушени. В този й 
вид я заварват Йордан Иванов и М. Цимерман. По-късно, в първите десети- 
летия на века, вероятно под впечатления от разбиранията, че над притвора 
имало камбанария, се издига висока четвъртита кула. Тя била обаче 
толкова грозна, че бива съборена. Днес западната страна на притвора 
е затворена с обикновена, измазана стена с двукрил прозорец в средата. 
Нейната структура се отделя от общата фактура на сградата и не въвежда 
в заблуда. По-критично следва да се отнесем към неправилното преустроя- 
ване на покрива, под чиято западна част се простира третата покривна 
плоскост. 

При бъдещите грижи, които следва да се положат, не по-малко внима- 
ние трябва да се обърне и За правилния подход до горния етаж. Въпросът 
е твърде сложен, тъй като възобновяването на дървения мост се затруднява 
от неподходящото устройство на новоизградените чардаци. 

Както видяхме, от времето на Пакуриани насам Бачковският манастир 
е имал дълга и сложна история. Изграден през ХІ в. като независима обител 
на грузински монаси, този манастир още през Х [У в. става средище на бъл- 
гарската духовна култура, особено когато цар Шишман полага щедри грижи 
за неговото съществуване. Тукв началото на тъмното робство тлеят послед- 
ните искри на богата българска книжнина. Тук работи и умира Патриарх 
Евтимий и неговите ученици Андрей и Андроник. Тук отново блясват първите 
светлини на възраждащия се народ, когато редица български родолюбци 
щедро даряват манастира, а художникът Захари Зограф, изписвайки но- 
вата църква „Св. Николай“, както и голяма част от „Св. архангели“, гордо 
се подписва под автопортрета си: Захарий Зограф -- българин. 

